
Y MDDYRCHA, adfywia fy Awen, 
O ddyffryn wylofain, rho lef, 
I eilio, neu lunio Galarnad, 
Mae megis yn alwad o'r nef : 
Hen arfer y'mhlith y duwiolion, 
Ac ereill, rai dyfnion eu dysg, 
Bob ennyd oedd gwneu'd Galarnadon, 
Pan gwympai rhai mawrion o'u mysg. 


Mehefin, yr «nfed ar bymtheg, 
Bydd côf am yr adeg a'r awr, 
Yn Ninbych, o'r euraidd Ganwyllbren, 
Aeth Canwyll oleu-wen i lawr ; 
Sef Thomas Jones enwog ei ddoniau, 
Gymmerwyd trwy angau gwir yw ; 
Diammau bydd colli ei gyfeillach, 
__ Yn golled nid bach i'r rhai byw. 


3. O Gymru! fnae synnu'n bresennol, 





Fel gorchwyl naturiol i ti ; 

Nid rhyfedd, wrth ystyr dy golled, 
Wel'd miloedd a'u llygaid. yn lli ; 
'Trist newydd a fydd i'w ryfeddu, 
Trwy'r deyrnas yn lledu y 'mhob lle, 
Ac hefyd i amryw deyr nasoedd, 
O'r Gogledd i diroedd y ad 1 


Cymdeithas odidog y Biblau, 
A hwythau'r Cenadau'r un wedd, 
Diammau fe'u llenwir o drallod, 
" Pan glywant ei fod yn ei fedd :— 
Derbyniodd y gweniaid mewn cyni, 
Do, ffrwyth ei haelioni 'n y wlad ;— 
Un ydoedd ar amryw ystyriaeth, 
Mewn tref a chym'dogaeth fel tad. 


Tref Ddinbych dawelwych, O wyla ! 

O'r isaf hyd ucha” mewn dysg ; 
Ymddengys ein colled yn ddirfawr, 

Fe gwympodd Gwr mawr yn ein mysg, 
O! Sion caes wisgoedd dy alar ! 

Ti gollaist dad hawddgar di dwyll, 
Sef un o dy wylwyr duwiolaf, 

Ffyddlonaf, ar puraf mewn pwyll. 


Pa fodd yr amlygai 'nheimladau ? 
Nis gallaf mewn geiriau mor gwneu'd; 
Drych-deimlad fy meddwl yr awrhon, 
Pa galon a ddichon ei ddywêu'd ? 
Hen Feistr, Tad, Cyfaill mwynedd-gu, 
Mae'n awr wedi gladdu'n y glyn: 
Fel breuddwyd yw gênyf ei briddio, 

Er hynny 'r gwir heno 'dyw hyn, 

Ei enaid a ddiangodd yn hollol, 
I fynwes ei nefol wir Naf ; 

O'i enau tirionaf yn rhagor, 
Un addysg na chyngor ni chaf ; 

Ni chlywir ef byth yn pregethu, 
Cynghori na dysgu'r un dyn ;— 

Yr Arglwydd a'i galwodd o'r gorchwyl, 
I'w breswyl wiw anwyl eu huu. 


Fo'i galwyd yn ieuangc ei oedran, 
Gan Arglwydd y winllan i'w waith ; 
Yn hon y llafuriodd yn ffyddlon, 


- Nes gorphen yn dirion ei daith : 


Cylch deugain ac wyth o flynyddau 
Bu'n ffyddlawn hyd angau bob dydd;— 
'Tra dysglaer y'ngolwg y eedyrn, 
Y cadwodd hoff addurn y ffydd. 


Cyfododd gryn nifer o groesau ;— 
Ca'dd lawer o ddyoddau yn ei ddydd; — 


— Tan offer a chyllyll meddygon, 


Fe brofodd, do, loesion di ludd 

Er hynny, llaw'r Arglwydd ei hunan, 
A'i dygodd i'r lân o bob loes, 

Bu wedi'n offeryn defnyddiol, 
A hynod rinweddol drwy 'i oes. 


Cyhoeddodd amrywiol o Lyfrau, 
Sy'n unol â doniau gair Duw ; 
Mewn symìedd a dwyster yn ddiau, 

Ceir tyst.cydwybodau rhai byw : 
Dyrchafu Mab Duwoedd ei ddyben, :: 
Nid ceisio gwneu'd cynnen nôd câs, 

A chael pechaduriaid i gredu, 
A gwir anrhydeddu rhau ras, 


O1 mor ddwys a chadarn a fyddai 
Pob pregeth lefarai efe ! 

Agorau pob rhan o'r Ysgrythur, 
Yn eglur yn llwybr ei lle; 

Fe ddywedai'n rhagorol â â geiriau, 
Palwybr a dylaii bob,dyn ; 

Ac hefyd, dangosai'n ei fuchedd, 
Fod ffordd y gwirionedd yr un. 


Bu megis lamp ddysglaer yn. llosgi, 
I daenu goleuni drwyn gwlad ; î 

Bydd ffrwyth ei lafur-waith a'i fawredd, 
1'r oesoedd mewn rhyfedd barhâd, 

Cyfieithodd, Cyhoeddodd, wr hyddawn, 
Do, lyfrau trysor-lawn i i'r saint, 


Ei lafur i'r oesau sy'n dyfod, 


Fn drysor rhyfeddod ei CUlne9 


Trwm iawn fod areithiwr mor hynod, 
'Y'ngwlad y mudandod bob dydd: 
Y llaw a fu'n diwyd lyth'rênu, 
Ow! heddyw mae'n braenu'n y prydd; 
O'nna.b'asai dwy oes i'n daear- 
I gaffael yr hawddgar wr hwn ; 
Fe gawsem fel oenedl a'brodyr, 
O'i lafur wir gysur mi gwn, 


Bu'n dad-maeth rhagorol o dirion, 
I eiddil blant Sion îs haul; 

Am faethu neu gynnal y gweiniaid, 
Nid hawdd i ni-weled ei ail : 

Fe gariodd iachusol athrawiaeth, 
'Trwy ei weinidogaeth bob darn ; 

Diesgus fydd pawb Tu'n ei wrando, 
Pan gwrddant ef etto'n y farn. 


Trwy amryw dreialon a chroesau, 
Croes-wyntoedd gofidiau gan fyd, 
Fe gadwodd ar bob math o dywydd, 
Yn agos i'w Arglwydd o hyd : 
A chan iddo fyw yn ei yn 
Mor hynod yn yspryd y nef 
Yn amser diweddiad ei dyddiad, 
Tra agos bu enteu iddo ef. 


Pan oedd yn ei glefyd diweddaf, 
Tan law'r gelyn olaf a'i nerth ; 
Pryd hynny fe welodd yn oleu, 
Fod Orist a'i wir eiriau'n fawr werth : 
Yn nyfnder loes angau'n ddi golliant, 
Crist ydoedd ei fwyniant a'i fawl ; 
Fe dystiodd ei fod yn ei 'nabod, 
Yn brïod mwyn hynod mewn hawl. 


Fe ddywedodd, wr cyfiawn 'rwy'n cofio, 
Y byddai fe huno mewn hedd, 
Nes dod yn gyffelyb i'w Geidwad, 
Ar ddydd adgyfodiad o'i fedd : 
Er bod pethau natur yn cilio, 
'R oedd Orist iddo'n g'leuo drwy'r Fyn 
Yn ddiau gadawodd ein daear, 
Yn dirion a hawddgar fel hyn. 

18 Uwch daear, uwch galar mi gofiaf, 
Yn awr yn ddianaf mae E ; 
' Mewn dinas na ddaw yn dragywydd, 

Un gofid na llesgrwydd i'r lle : 

Mae'n gweled y gwr a gyhoeddodd 
Yn geidwad i filoedd tra fu; 

A'i foli mae'n hwylus ei dymher, 
Y'nghanol rhyw lawer o lu! 


i9 Mae'n canfod y duwiol Ferihyron. 
Fu yma'n rhyw dystion ar daith, 
Ac ereill yn ddysglaer eu gwisgoedd, 
O'r gwir y Cyfiaethodd eu gwaith : 
Yr awrhon o fewn i'r nef ardal, [gudd; 
Mae'n gwel'd William Gwrnal* heb 
Nis gwn rhwng y ddau fu mor enwog, 
Pa gyfarch tra serchog y sydd ! 


20 Wel bellach mi dawaf a'm hiraeth, 
Mi gofiais hen Arfaeth y Ne', 
' Lle trefnwyd pob peth yn dra eglur, , 

Iddilyneilwybraile:. [17,26 

Hyd oesau lle seiliau'n preswylfod,—.4ct. 
Pob peth i'n cyfarfod a fydd, 

Â welwyd yn arfaeth Jehofa 
Cyn bod erioed yma'r un dydd. 


21 Pob un aeth i afael â marw, 
Ni ellir mo'i alw'n ei ol; 

A marw, mae yn goddiweddyd, 

Y call yr un ffunud a'r ffol : 





* Sylwch, 52 o ddyddiau y bu Mr, Jones byw, TA ol EY 
cyfieithu gwaith y Parch W. Gurnal, 

'D oes ungwr-diogel o'i einioes, - 
Nag oes, ar y ddaear i gyd. ; 

Doeth, anoeth, hen, ieuangc, ni wyddant, 
Pa awr y dybenant ar byd. 


22 Yr awrhon, mi welaf yn olau, 

Na ddichon na donïau na dysg, 

Na chyfoeth, nag unrhyw drysorau, 
Mo atal grym angau'n ein mysg : 

Yr unig beth pwysig i'w "nabod, 
Yw sylfaen ein cymmod heb gêl, 

A'n gwisgo y'nghyfiawnder y meichiau, 
Ac yna doed angau pan, dêl. 


28 O Iesu, 'nol galw dy weision, 

(I wisgo'r hardd goron) o'u gwaith : 
Fr gweddill, dod ddeuparth o'th yspryd, 

T'w gwneu'd yn fwy diwyd trwy'r daith ; 
Er mwyn adeiladu dy eglwys, 

A'i gwneuthur yn gymmwys i'th gôl ; 
Ar ol i sêr dysglaer fachludo, 

Cyfoda rai eito ar eu hol, 

£a” Dymuna 4./ Lewês Johns hysbysu i'r Cyhoedd, eì fod yn 
Argraffu pob math o Argraffewaitlh am brisiau, hynod odsel, 


